Rramanlia

Rramanli, () ёshtё fshat nё komunën e Kumanovës, Maqedoni.  Ky fshat është kodrinoro-fushorë që shtrihet në perëndim të Kumanovës dhe bën pjesë në komunën e Kumanovës.  Toponimi Rramanli ka për bazë emrin e përveçëm Rra(h)man dhe prapashtesën - lia. Fshati ka formën e lugajës sepse shtrihet mes dy kodrave.

 Gjeografia 
Shtrihet në pjesën jugore të qytetit të Kumanovës me një largësi diku 6 km vijë ajrore nga mesi i fshatit e deri ne qendrën e qytetit te Kumanovës, e gjithashtu gjendet përgjatë magjistrales (M1-E75) Shkup-Beograd.

 Toponimet 
 BILLA - kompleks arash.  Topoleksemë me burim roman nga biglia.  
 BUÇILLI - livadhe që kanë pasur gjirna uji ; vend ku grumbullohet uji.  
 BUZALLAKI - lëndinë e mbushur me shkurre.  
 ÇUKURI - kompleks arash.  
 DEVOJKI KAMEN - kompleks arash, nga slla. devojki kamen- guri i vajzës. Sipas të dhënave thuhet se në këtë vend ka vdekur dhe është varrosur një vajzë emri i së cilës nuk dihet,  ka si shenjë një gur të madh.
 DUBLA - fushë me sipërfaqe të madhe.
 DUMUZLIA - janë ara pjellore. Nga turq. Dumuz - derr dhe sufiksi-lia.
 RADISHTE - është tokë pjellore. Nga sll. gradište  - gërmadhë.
 GOROLIT - kodër e zhveshur nga drunjët, gurinë.
 GROPA KAZI BABA - vend ku gjendet një varr, që nuk dihet se i kujt është.
 JABUÇINA - kompleks arash.
 JURIA - vend i hapur në fshat ku kullosin bagëtia.
 JAZBINA - kompleks arash.  
 KRASTA - kompleks arash (gurinore).
 KARADERE - ara që kanë dheun e zi, tokë e zezë. Nga turq. Kara- i zi dhe der-tokë.
 KUJRIA DEMIRIT - në të kaluarën ishin lëndina, tani janë shndërruar në tokë punuse.
 KUJRIA DURAKIT - emërtim sipas pronarit të pronës.
 KUJRIA MUSTAFËS - kompleks arash, pronë e familjes Mustafa.
 LIVADIC - kompleks livadhesh dhe tokë pjellore.  
 MAÇI GLLAV - vend i lartë në hyrje të fshatit.  Nga maqe.  Maçja gllava-kryet e macës.  
 PRZHALI - ara dhe vend i pasur me vreshta.  
 PLESHTAKI - kompleks arash.
 PROGON - vend në bjeshkë, lëndinë.
 SARANIJA - kompleks arash.
 SARAPÇE - fushë e gjërë.
 SFRTAL - kompleks arash, nga maqed. Sfrtal-han bujtinë, vend grumbullimi.
 RRAFSHI - ara që kanë marrë emrin sipas konfiguracionit të tokës.
 SELISHTE - kompleks arash, topogërmadhë. Vend i një fshati të humbur.
 TASLIGJE - ara që gjenden përreth kodrës.
 TE ÇESHMA - burim me rrjedhje uji.
 TRLLAT E VETRA - vend i gardhuar në një shesh të hapët, ku rrinë bagëtia në verë.

 Demografia 
Në numërimin e vitit 1994 fshati kishte 2591 banorë, kurse në numërimin e vitit 2002, 2794 banorë me përbërje si në tabelë.

Përbërja etnike 1994 2002 Kombsija Banorë Shqiptarë  1 543 898  2 061 Maqedonë  711.5  712 Turqë  145  15 Serbë  6  0Të tjerë(Maxhup)  7  6 Gjithësej 2 591 2 794

 Ekonomia 
Popullsia merret kryesisht me bujqësi, kultivohen të gjitha kulturat bujqësore dhe ka një sipërfaqe të madhe fushë pjellore.

 Kultura 
Në këtë fshat gjithashtu organizohen edhe manifestime kulturore te ndryshme, si ne aspektin fetar, shkencor, etj.
Gjithashtu organizohen edhe manifestime sportive, ku në to merr pjesë rinia e fshatit Rramanlia, ndoshta edhe më gjerë.
gjendet klubi i futbollit "Kf Progoni 77"

 Religjioni 
Ne ketë fshat janë prezentë dy religjionet dhe atë : Myslimane dhe Të Krishterë.

Në këtë fshat ekzistojnë edhe objektet fetare te cilët gjenden në mes te fshatit, ku xhamija gjendet përball shkollës fillore, e cila është ndërtuar në vitin 1982, kurse është bërë edhe rinovimi i saj ne vitin 2007.

Përbërja Fetare Perkatsia Nr. i Besimtarve Mysliman  2100 Krishterë  700

 Arsimi 
Ky fshat posedon edhe shkollën e saj fillore, sh.f.sh "Qirili dhe Metodi" e cila paralelet e saj përbehen duke filluar qe nga klasa e pare e deri ne klasën e tetë, objekti i shkollës gjendet ne mes te fshatit, kjo shkolle posedon perafersisht 16 paralele shqiptare dhe 9 paralele maqedone.

Kategoria:Fshatra në komunën e Kumanovës
Kategoria:Komunitete shqiptare në Maqedoni të Veriut